Tritón (hudba)

Tritón alebo tritonus je interval zväčšenej kvarty alebo zmenšenej kvinty predstavujúci vzdialenosť šiestich poltónov, čiže troch celých tónov, odkiaľ pochádza jeho názov. Rozdeľuje oktávu na dve zhodné polovice. Znie depresívne, deštruktívne, zlovestne a je disonantný. Patrí medzi typické bluesové intervaly (tzv. blue notes).

Zväčšená kvarta je charakteristický interval lýdickej stupnice (tzv. lýdická kvarta) a v akordoch sa nachádza ako zväčšená undecima.

Zmenšená kvinta sa nachádza v zmenšených molových akordoch a znie clivo, depresívne. Má tendenciu stúpať k čistej kvinte a často býva využívaná ako prechodný tón akordu.

 Referencie 

Kategória:Hudobná terminológia